laion/Wikipedia-Exotic huggingface dataset:
অবিনাশচন্দ্র ভট্টাচার্য

অবিনাশচন্দ্র ভট্টাচার্য (৫ এপ্রিল ১৮৮২ - ১০ মে ১৯৬২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। বাংলায় বিপ্লবের প্রাথমিক পর্বে অবিনাশ ছিলেন প্রথম সারির নেতা। চব্বিশ পরগনার আরাবেলিয়া গ্রামে জন্মগ্রহণ করেন, তিনি তাঁর গ্রামের স্কুল থেকে প্রবেশিকা পরীক্ষায় উত্তীর্ণ হন এবং তারপরে ১৯০২ সালে কলকাতা মেট্রোপলিটন ইনস্টিটিউশনে স্থানান্তরিত হন। অবিনাশচন্দ্র ভট্টাচার্য ১৮৮২ সালে আরবেলিয়া গ্রামে জন্মগ্রহণ করেন। তাঁর পিতার নাম উমেশচন্দ্র ভট্টাচার্য। বিপ্লবী সহকর্মীদের মধ্যে তিনি 'অভিদা' নামে পরিচিত ছিলেন। সম্ভবত এ কারণেই কবি সবচেয়ে জনপ্রিয় লোকগীতি 'অভিরামের দ্বীপ চলনমা, ক্ষুদিরামের ফানসি' অন্তর্ভুক্ত করেন। কলকাতার ৩২ নং মুরারিপুকুরের বাগানবাড়িতে একটি বোমা তৈরির স্থান ছিলো। সেই মুরারিপুকুরের ঘটনায় আলিপুর বোমা মামলার আসামি হিসেবে তাঁকে গ্রেপ্তার করে ১৯০৯ সনের মে মাসে যাবজ্জীবন কারাদণ্ডে দণ্ডিত করা হয়। পরে দণ্ডাদেশ হ্রাস পাওয়ায় ১৯১৫ সনের মে মাসে মুক্তি পান। ১৯২০ সনে দেশবন্ধু চিত্তরঞ্জন দাশের স্বরাজ্য পার্টিতে যোগ দেন ও নারায়ণ পত্রিকা পরিচালনার ভার গ্রহণ করেন। এছাড়াও বিজলী, আত্মশক্তি ও ক্যালকাটা মিউনিসিপ্যাল গেজেট প্রভৃতি পত্রিকার সংগেও যুক্ত ছিলেন। তার রচিত গ্রন্থ হচ্ছে রণসজ্জায় জার্মানি, স্বরাজসাধনা, মুক্তিসাধনা, জার্মানি প্রবাসীপত্র, ইউরোপে ভারতীয় বিপ্লবের সাধনা প্রভৃতি। ৩০ এপ্রিল ১৯০৮-এ মুজাফফরপুর, বিহারে রাত সাড়ে আটটায় ইওরোপিয়ান ক্লাবের সামনে বোমা ছুড়ে তিনজনকে হত্যা করেন ক্ষুদিরাম বসু। সেই ঘটনার পর আলিপুর বোমা মামলা শুরু হয়। ১৯০৯ সালের ৬ মে আলিপুর বোমা মামলার রায় দেয়া হয়। রায়ে বিচারক বারীন্দ্রকুমার ঘোষ ও উল্লাসকর দত্তকে মৃত্যুদণ্ড দেন। উপেন্দ্র বন্দ্যোপাধ্যায়, হেমচন্দ্র কানুনগো, বিভূতিভূষণ সরকার, বীরেন্দ্র সেন, সুধীর ঘোষ, ইন্দ্রনাথ নন্দী, অবিনাশচন্দ্র ভট্টাচার্য, শৈলেন্দ্রনাথ বসু, হৃষিকেশ কাঞ্জিলাল, ইন্দুভূষণ রায়ের, দ্বীপান্তর দণ্ড হয়। পরেশ মৌলিক, শিশির ঘোষ, নিরাপদ রায় ১০ বছর দ্বীপান্তর দণ্ড, অশোক নন্দী, বালকৃষ্ণ হরিকোণে, শিশির কুমার সেন ৭ বছর দ্বীপান্তর দণ্ড এবং কৃষ্ণজীবন সান্যাল ১ বছর কারাদণ্ড প্রাপ্ত হন। আপিলে বারীন্দ্রকুমার ঘোষ ও উল্লাসকর দত্তের মৃত্যুদণ্ড রহিত হয় এবং তার বদলে যাবজ্জীবন দ্বীপান্তর দণ্ড হয়। অরবিন্দ ঘোষ মুক্তি পান এবং অনেকের সাজা হ্রাস করা হয়। https://cmsadmin.amritmahotsav.nic.in/district-reopsitory-detail.htm?1269 https://cmsadmin.amritmahotsav.nic.in/district-reopsitory-detail.htm?5395 সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণ, নভেম্বর ২০১৩, পৃষ্ঠা ৩১, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ৭৯।
আশুলিয়া ইউনিয়ন

আশুলিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ২৬.১০ বর্গ কিলোমিটার। ইউনিয়নের আশুলিয়া বাজারের কাছে আশুলিয়া স্কুল এন্ড কলেজ সংলগ্ন আশুলিয়া ইউনিয়ন পরিষদ কার্যালয়ের অবস্থান। বর্ষায় নিয়মিত প্লাবিত হয় আশুলিয়ার নিম্নাঞ্চল আশুলিয়ার নিম্নাঞ্চল Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ১৩ মে ২০১৮ তারিখে
রোসারিও

রোসারিও (স্পেনীয় উচ্চারণ: [roˈsaɾjo]) হল উত্তর-মধ্য আর্জেন্তিনার সান্তা ফে প্রদেশের বৃহত্তম শহর। এটি বুয়েনোস আইরেস থেকে উত্তর-পশ্চিম দিকে ৩০০ কিলোমিটার (১৮৭ মাইল) দূরে পারানা নদীর পশ্চিম তীরে অবস্থিত। জনসংখ্যার বিচারে রোসারিও দেশের তৃতীয় বৃহত্তম শহর। কোনও রাজ্যের রাজধানী নয় এমন শহরগুলির মধ্যে আর্জেন্তিনায় এই শহরই সবচেয়ে জনবহুল; এই শহরের গুরুত্ব ক্রমবর্ধমান। বৃহত্তর রোসারিওতে ২০১২ র হিসাবে আনুমানিক জনসংখ্যা ছিল ১,২৭৬,০০০ জন। এই শহরের অন্যতম প্রধান আকর্ষণ হল এর নব্যধ্রুপদী স্থাপত্য; বিগত কয়েক শতাব্দী ধরে এই স্থাপত্যরীতি শহরের বিভিন্ন সরকারি ও বেসরকারি ভবনে অক্ষুণ্ণ রাখা হয়েছে। এই শহর রোসারিও দপ্তর'এর প্রধান প্রশাসনিক কেন্দ্র। আর্জেন্তিনার সবচেয়ে গুরুত্বপূর্ণ শিল্পাঞ্চলে অবস্থিত এই শহরটি একটি প্রধান রেলপথের প্রান্তিক স্টেশন এবং উত্তর-পূর্বাঞ্চলীয় আর্জেন্তিনার অন্যতম প্রধান নৌকেন্দ্র। এই নদীবন্দরে জাহাজ পারানা নদীর মাধ্যমে প্রবেশ করে। এই নদী যদিও ৩৪ ফুট (১০ মি) গভীর, তবে পলি জমে যাওয়ার প্রবণতা এর এক বড় সমস্যা; সেইকারণে পর্যায়ক্রমে পঙ্কোদ্ধার করে এর নাব্যতা বজায় রাখতে হয়। এখানে জাহাজ ঢোকা-বেরোনো নিয়ন্ত্রণ করে থাকে রোসারিও পোর্ট কর্তৃপক্ষ। গম,ময়দা,খড়,তিসি, বিভিন্ন উদ্ভিজ্জ তেল, ভুট্টা, চিনি,চেরা কাঠ , বিভিন্ন মাংস, চামড়া এবং উল এই বন্দরের মাধ্যমে মূলত রপ্তানি করা হয়ে থাকে। পারানা নদী বরাবর গড়ে ওঠা যে কয়টি আর্জেন্তিনীয় শহরের প্রতিষ্ঠাতা হিসেবে কোনও একজন নির্দিষ্ট ব্যক্তির নাম করা সম্ভব হয় না, রোসারিও তার মধ্যে অন্যতম। এই শহরের রক্ষাকর্ত্রী কুমারী রোসারিও। তার সম্মানে খ্রিস্টীয় উৎসবের দিন (ফিস্ট) হল ৭ অক্টোবর। এ' ক্ষেত্রে আরেকটি তথ্য উল্লেখের দাবি রাখে; গ্রহাণু ১৪৮১২ রোসারিওর নামকরণ এই সন্ত কুমারী রোসারিওর সম্মানেই করা হয়। রোসারিও শহরের উল্লেখযোগ্য মানুষের সংখ্যা অনেক। এঁদের মধ্যে কয়েকজন হলেন বিপ্লবী চে গেভারা; ফুটবল খেলোয়াড় ম্যাক্সিমিলিয়ানো উররুতি, লিওনেল মেসি, এঙ্খেল দি মারিয়া, ম্যাক্সিমিলিয়ানো রদ্রিগেজ এবং মাউরো ইকার্দি;ফুটবল প্রশিক্ষক সিজার লুইস মেনোত্তি, গেরার্দ্প মার্তিনো এবং মার্সেলো বিয়েলসা;হকি খেলোয়াড় লুসিয়ানা আয়ামার; অভিনেতা / কৌতুকাভিনেতা আলবার্তো ওলমেদো এবং অভিনেত্রী লিবের্তাদ লামার্কে;জ্যাজ সুরকার গাতো বারবিএরি; কার্টুনিস্ট / লেখক রবার্ট ফন্তানাহোসা; গায়ক / গীতিকার ফিতো পেজ; শিল্পী / চিত্রশিল্পী আন্তোনিও বের্নি; এবং মডেল ভ্যালেরিয়া মাজ্জা, প্রমুখ। Monumento Histórico Nacional a la Bandera Argentina en la página de la Municipalidad de Rosario "Página del Ministerio de Educación de la Nación sobre el Monumento Histórico Nacional a la Bandera."। ২২ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৫।  Municipalidad de Rosario official website "Provincia de Santa Fe, departamento Rosario. Población total por país de nacimiento, según sexo y grupo de edad. Año 2010." (পিডিএফ)। INDEC। ২৬ আগস্ট ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ আগস্ট ২০১৫।  "Encuesta Permanente de Hogares. Resultados del segundo trimestre de 2012" (পিডিএফ)। INDEC। ২৯ অক্টোবর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ আগস্ট ২০১৫।  [১][স্থায়ীভাবে অকার্যকর সংযোগ] JPL Small-Body Database Browser - 14812 Rosario (1981 JR1) Jet Propulsion Laboratory (NASA)
৯ নং ওয়ার্ড, কলকাতা পৌরসংস্থা

৯ নং ওয়ার্ড, কলকাতা পৌরসংস্থা হল কলকাতা পৌরসংস্থার এক নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শোভাবাজার, কুমারটুলি এলাকা ও শ্যামবাজার এলাকার কিয়দংশ নিয়ে গঠিত। ৯ নং ওয়ার্ড শ্যামপুকুর বিধানসভা কেন্দ্রের অন্তর্গত। ৯ নং ওয়ার্ডের উত্তর দিকে রয়েছে কুমারটুলি স্ট্রিট, দুর্গাচরণ ব্যানার্জি স্ট্রিট, রাজা নবকৃষ্ণ স্ট্রিট ও শ্যামবাজার স্ট্রিট; পূর্ব দিকে রয়েছে শোভাবাজার স্ট্রিট ও শ্রীঅরবিন্দ সরণি; দক্ষিণ দিকে রয়েছে জ্যোতিন্দ্রমোহন অ্যাভিনিয়, রবীন্দ্র সরণি ও গোপেশ্বর পাল অ্যাভিনিউ এবং পশ্চিম দিকে রয়েছে হুগলি নদী। উৎস: ডিএনএ পশ্চিমবঙ্গের পৌর নির্বাচনের ফলাফল, ২৮ এপ্রিল ২০১৫ পশ্চিমবঙ্গ প্রবেশদ্বার "Delimitation Commission Order No. 18 dated 15 February 2006" (পিডিএফ)। West Bengal (ইংরেজি ভাষায়)। Election Commission। ১৮ সেপ্টেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ এপ্রিল ২০১৫।  Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩। ওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন। "Kolkata Municipal Corporation General Election Results 2010" (ইংরেজি ভাষায়)। Government of West Bengal। সংগ্রহের তারিখ ২৩ মার্চ ২০১৫।  প্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।
গ্লিজে ৫৮১ সি

গ্লিজে ৫৮১ সি (/ˈɡliːzə/ বা ইংরেজি: Gliese 581 c) সম্প্রতি আবিষ্কৃত একটি বহিঃসৌরজাগতিক গ্রহ যা গ্লিজে ৫৮১ নামক একটি লাল বামন তারাকে প্রদক্ষিণ করছে। তারাটিকে কেন্দ্র করে যে বাসযোগ্য অঞ্চল রয়েছে তার মধ্যেই গ্রহটি অবস্থিত বলে বিজ্ঞানীরা মত প্রকাশ করেছেন। উপরন্তু এর পৃষ্ঠতলে যে তাপমাত্রা রয়েছে তা জল থাকার উপযোগী। গ্রহটি পৃথিবী থেকে অপেক্ষাকৃত নিকটে অবস্থিত। পৃথিবী থেকে এর দূরত্ব ২০.৫ আলোক বর্ষ (১৯০ ট্রিলিয়ন কিলোমিটার)। এই তারাটি তুলা রাশিতে অবস্থিত। গ্লিজে তারা তালিকা অনুসারে এই গ্রহের মাতৃ তারাটির নামকরণ করা হয়েছে। এই নতুন বহিঃসৌর জাগতিক গ্রহটি আবিষ্কারের ঘোষণা দেয়া হয় ২০০৭ সালের ২৭ এপ্রিল তারিখে। ঘোষণা দেন সুইজারল্যান্ডে অবস্থিত জেনেভা মানমন্দিরের বিজ্ঞানী স্তেফান উদ্রি ও তার গবেষক দল। গ্রহটি শনাক্ত করার জন্য এই পর্যবেক্ষক দল হাই একিউরেসি রেডিয়াল ভেলোসিটি প্ল্যানেট সার্চার (হার্পস-HARPS) পদ্ধতির জন্য সহায়ক যন্ত্রপাতি বৈবহার করেন। এই সহায়ক যন্ত্রগুলো সন্নিবেশিত করা হয়েছিল চিলির লা সিলিতে অবস্থিত ইউরোপিয়ান সাউদার্ন মানমন্দিরে। পর্যবেক্ষণকারী দূরবীনটি ছিল ইএসও ৩.৬ এম দূরবীন। গ্রহটি শনাক্ত করার জন্য পর্যবেক্ষক দল অরীয় গতি পদ্ধতি প্রয়োগ করে। গ্রহটি যখন গ্লিজে ৫৮১ তারার সামনে দিয়ে যাবে তখন এটি নিয়ে বিস্তৃত গবেষণা করবেন বলে পর্যবেক্ষক দল জানিয়েছেন। এজন্য তারা কানাডায় নির্মিত একটি দূরবীন ব্যবহার করার চেষ্টা করছেন। এর নাম মাইক্রোভেরিয়েবলিটি অ্যান্ড ওসিলেশন্‌স অফ স্টার্‌স দূরবীন (Microvariability and Oscillations of STars telescope - MOST) মহাকাশ বিজ্ঞানীদের মতে, গ্রহটির সম্ভাব্য তাপমাত্রা হতে পারে শূন্য থেকে ৪০ ডিগ্রি সেলসিয়াস এর মধ্যে। এ তাপমাত্রায় গ্রহটিতে তরল জলের উৎস যেমন লেক, নদী বা সমুদ্র থাকা খুব স্বাভাবিক। Than, Ker (২০০৭-০৪-২৪)। "Major Discovery: New Planet Could Harbor Water and Life"। space.com। সংগ্রহের তারিখ ২০০৭-০৪-২৯।  Udry; ও অন্যান্য (২০০৭)। "The HARPS search for southern extra-solar planets, XI. Super-Earths (5 and 8 M⊕) in a 3-planet system"। Astronomy and Astrophysics। 469 (3): L43–L47। arXiv:0704.3841 । ডিওআই:10.1051/0004-6361:20077612। বিবকোড:2007A&A...469L..43U।  ESO 22/07 বিজ্ঞানীরা বসবাসযোগ্য অঞ্চলে প্রথম বহিঃসৌর জাগতিক গ্রহ আবিষ্কার করেছেন Space.com: Major Discovery: নতুন গ্রহটিতে পানি এবং প্রাণ থাকতে পারে Planet : Gl 581 c Red, Willing, and Able: 2001 New Scientist article on types of planets likely to be around red dwarf stars
মাই স্যাসি গার্ল

মাই স্যাসি গার্ল (কোরীয়: 엽기적인 그녀; " অদ্ভুতুড়ে সেই মেয়েটি") ২০০১ সালে মুক্তিপ্রাপ্ত দক্ষিণ কোরিয়ার একটি প্রণয়ধর্মী হাস্যরসাত্মক চলচ্চিত্র যা পরিচালনা করেছেন কোয়াক জ্যা ইয়ং। মূল চরিত্রসমূহের অভিনয়ে ছিলেন ছা থ্যা হিয়ন,জুন জি হিয়ন ।চলচ্চিত্রতই কিম হো-সিকের লেখাব্লগ পোস্টের একটি সিরিজে বলা একটি সত্য গল্পের উপর ভিত্তি করে তৈরি করা হয়েছে, যিনি পরে সেগুলোকে একটি কাল্পনিক উপন্যাসে রূপান্তর করেছেন। চলচ্চিত্রটি সমগ্র দক্ষিণ কোরিয়ায় ব্যাপক সফলতা লাভ করে এবং কোরিয়ার সর্বকালের অন্যতম সেরা হাস্যরসাত্মক চলচ্চিত্র হিসেবে আত্মপ্রকাশ করে। তাছাড়া চলচ্চিত্রটি মুক্তি পাওয়ার পর সমগ্র পূর্ব এশিয়া- জাপান,চীন,তাইওয়ান। জুড়েও ব্যাপক সফলতা অর্জন করে। ছা থ্যা হিয়ন জুন জি হিয়ন কিম ইন মুন সোং ওক সুক হান জিন হি ইয়াং গিয়াম সিয়ক "2001"। Koreanfilm.org। সংগ্রহের তারিখ ২০০৮-০৫-১২।  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৫।  ইন্টারনেট মুভি ডেটাবেজে মাই স্যাসি গার্ল (ইংরেজি) The original internet serial from which the movie was based, by Kim Ho-sik (কোরীয়) Review at koreanfilm.org Overview at All Movie
সাভার মডেল থানা

সাভার মডেল থানা বাংলাদেশের ঢাকা বিভাগের ঢাকা জেলার অন্তর্গত সাভার উপজেলার অধীন একটি থানা। থানাটির আয়তন ১৩১.৪৯ বর্গ কিলোমিটার। সাভার মডেল থানা একটি পৌরসভা ও ৭ টি ইউনিয়ন নিয়ে গঠিত। পৌরসভার নাম সাভার পৌরসভা এবং ইউনিয়নগুলো হল: বিরুলিয়া, সাভার, তেঁতুলঝোড়া, বনগাঁও, আমিনবাজার, কাউন্দিয়া এবং ভাকুর্তা ইউনিয়ন। Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং উইকিমিডিয়া কমন্সে সাভার মডেল থানা সংক্রান্ত মিডিয়া রয়েছে।
প্রতিরক্ষা গোয়েন্দা মহাপরিদপ্তর

প্রতিরক্ষা গোয়েন্দা মহাপরিদপ্তর বা ডিরেক্টরেট জেনারেল অব ফোর্সেস ইন্টেলিজেন্স (সংক্ষেপে ডিজিএফআই) হচ্ছে বাংলাদেশের প্রধান সামরিক গোয়েন্দা সংস্থা। এনএসআই ও বিশেষ শাখার সাথে এই সংস্থা বাংলাদেশের অভ্যন্তরীণ গোয়েন্দা কার্যক্রম চালাতে বিশেষ ভূমিকা রাখে। মেজর জেনারেল মোঃ ফয়জুর রহমান হলেন এই সংস্থার মহাপরিচালক। আনুষ্ঠানিকভাবে ডিজিএফআই স্থাপিত হয় ১৯৭২ সালে তৎকালীন প্রধানমন্ত্রী শেখ মুজিবুর রহমানের অধীনে। তখন এর নাম ছিল ডিরেক্টরেট অব ফোর্সেস ইন্টেলিজেন্স (ডিএফআই)। ১৯৭৭ সালে রাষ্ট্রপতি জিয়াউর রহমান এই সংস্থার কাঠামোগত পরিবর্তন করেন ও এর নামকরণ করা হয় প্রতিরক্ষা গোয়েন্দা মহাপরিদপ্তর বা ডিরেক্টরেট জেনারেল অব ফোর্সেস ইন্টেলিজেন্স (ডিজিএফআই)। বাংলাদেশ বিমানবাহিনীর গ্রুপ ক্যাপ্টেন কে এম আমিনুল ইসলাম খান ছিলেন ডিএফআইয়ের প্রথম পরিচালক। ১৯৯৪ সালের ৮ মার্চ এ সংস্থার নতুন অর্গানোগ্রাম করা হয়। ডিজিএফআইয়ের নেতৃত্বে একজন মহাপরিচালক থাকেন, যিনি ঐতিহ্যগতভাবে বাংলাদেশ সেনাবাহিনীতে একজন মেজর জেনারেল (দ্বি-তারকা জেনারেল) পদে নিয়োজিত। সাত জন উপ-মহাপরিচালক প্রত্যক্ষ মহাপরিচালককে প্রতিবেদন করেন যার সাথে প্রতিটি উপ-পরিচালক তাদের যথাযথ শাখাগুলি পরিচালনা করে। বাংলাদেশ সশস্ত্র বাহিনীকে অন্যান্য দেশের সশস্ত্র বাহিনীর উপর বিদেশী গোয়েন্দা তথ্য সরবরাহ করে। গোয়েন্দা ও রাষ্ট্রবিরোধী গোয়েন্দা তথ্য সংগ্রহের জন্য জাতীয় নিরাপত্তা গোয়েন্দা (এনএসআই), বিশেষ শাখা, গোয়েন্দা শাখা এবং র‍্যাপিড অ্যাকশন ব্যাটালিয়নের সাথে কাজ করে। কাউন্টার টেররিজম অ্যান্ড ইন্টেলিজেন্স ব্যুরো (সিটিআইবি), ডিজিএফআইয়ের একটি অভিজাত সন্ত্রাসবাদ বিরোধী গোয়েন্দা ইউনিট। ২০০৬ সালে এবং ডিজিএফআইয়ের কাউন্টার টেরোরিজম শাখা থেকে ব্যুরোটি প্রতিষ্ঠিত হয়েছিল, যে শাখাটি ২০০২ সালে প্রতিষ্ঠিত হয়েছিল। র‌্যাপিড অ্যাকশন ব্যাটালিয়ন (র‌্যাব) এবং জাতীয় সুরক্ষা গোয়েন্দা সংস্থা (এনএসআই) এর কাউন্টার টেরোরিজম সেলের সাথে এই ব্যুরো প্রতিষ্ঠা করা হয়েছিল। অভ্যন্তরীণ হুমকি এবং পাল্টা আক্রমণ সম্পর্কিত বুদ্ধি সংগ্রহ ও বিশ্লেষণের জন্য সিটিআইবি দায়বদ্ধ সিটিআইবির এজেন্টদের সশস্ত্র বাহিনী থেকে নিয়োগ দেওয়া হয় এবং গোয়েন্দা তথ্য সংগ্রহ ও বিশেষ কার্যক্রম পরিচালনার জন্য দায়বদ্ধ। প্রতিরক্ষা গোয়েন্দা মহাপরিদপ্তর (ডিজিএফআই)-এর প্রধান কার্যালয় ঢাকা সেনানিবাসে অবস্থিত। Ignoring Execution and Tortures (ইংরেজি ভাষায়)। Human Rights Watch। সংগ্রহের তারিখ ৭ নভেম্বর ২০১৪।  "প্রতিরক্ষা মন্ত্রণালয়ের অধীন সংস্থা ও দপ্তরসমূহ"। আন্তঃবাহিনী জনসংযোগ পরিদপ্তর।  "প্রতিরক্ষা গোয়েন্দা মহাপরিদপ্তরের নতুন মহাপরিচালক"। The Daily Star (ইংরেজি ভাষায়)। সংগ্রহের তারিখ ২০২৪-০৮-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "History of DGFI" (ইংরেজি ভাষায়)। ১৪ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৪।
গুগল ম্যাপ মেকার

গুগল ম্যাপমেকার গুগলের একটি পরিসেবা যা গুগল ২০০৮ সালের জুন মাসে শুরু করে। ম্যাপমেকার হলো গুগল মানচিত্রকে সমৃদ্ধ করার একটি মুক্ত বিষয়বস্তু সহযোগী মানচিত্রিকরণ প্রকল্প, যার উদ্দেশ্য হল বিশ্বের সমস্ত ভৌগোলিক বস্তু চিহ্নিত করা এবং তাদের জন্য দরকারি বিবরণ প্রদান করা। ব্যাবহারকারিরা তাদের অভিজ্ঞতার উপর ভিত্তি করে রাস্তা, রেলপথ, নদী ও অন্যান্য আনুষঙ্গিক বিষয়গুলো অঙ্কন করতে পারতো। ম্যাপমেকার পালস্ এমন একটি পাতা যাতে ব্যবহারকারী কর্তৃক সর্বশেষ সম্পাদনা প্রদর্শিত হতো। গুগল ম্যাপমেকার পরিসেবাটি বিশ্বের উন্নত ও উন্নয়নশীল দেশ সমুহে চালু ছিল (যেমন- বাংলাদেশ, ভারত, যুক্তরাজ্য প্রভৃতি)। ২০১৫ সালের এপ্রিল থেকে গুগল তাদের গুগল ম্যাপমেকার পরিসেবাটি সাময়িকভাবে ব্যবহারকারীদের জন্য বন্ধ রাখে। তবে ১৪ আগস্ট বাংলাদেশ ও ভারতে ম্যাপমেকার আবারও চালু হয়। এই দুই দেশের ম্যাপারগণ আবারও ম্যাপিং করার সুবিধা পায়। গুগল গুগল ম্যাপস গুগল ম্যাপমেকার গুরুপ ম্যাপমেকার পালস্ "Google Map Maker pulse" |ইউআরএল= এর মান পরীক্ষা করুন (সাহায্য)।  Hern, Alex (২৪ এপ্রিল ২০১৫)। "Google Maps hides an image of the Android robot urinating on Apple"। The Guardian। সংগ্রহের তারিখ ১০ মে ২০১৫।  গুগল মানচিত্র গুগল ম্যাপমেকার ম্যাপিং বাংলাদেশ বাংলাদেশী ম্যাপার
পার্সি ম্যাকডোনেল

পার্সি স্ট্যানিসলাস ম্যাকডোনেল (ইংরেজি: Percy McDonnell; জন্ম: ১৩ নভেম্বর, ১৮৬০ - মৃত্যু: ২৪ সেপ্টেম্বর, ১৮৯৬) লন্ডনের কেনসিংটনে জন্মগ্রহণকারী ইংরেজ বংশোদ্ভূত বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও, দীর্ঘদেহী পার্সি ম্যাকডোনেল অস্ট্রেলিয়া দলের অধিনায়কত্ব করেছেন। দলে তিনি মূলতঃ ডানহাতি ব্যাটসম্যান হিসেবে দায়িত্ব পালন করতেন। ঘরোয়া প্রথম-শ্রেণীর ক্রিকেটে ভিক্টোরিয়া, নিউ সাউথ ওয়েলস ও কুইন্সল্যান্ডের প্রতিনিধিত্ব করেছেন ম্যাকডোনেল। ঘরোয়া প্রথম-শ্রেণীর ক্রিকেটে ছয়জন খেলোয়াড়ের অন্যতম হিসেবে অস্ট্রেলিয়ার তিনটি রাজ্যদলের (নিউ সাউথ ওয়েলস, কুইন্সল্যান্ড, ভিক্টোরিয়া) পক্ষে শীর্ষস্থানীয় ক্রিকেটে অংশ নিয়েছেন। তবে তিনি শেফিল্ড শিল্ডে ঐ তিন দলের পক্ষে খেলেননি। বাদ-বাকীরা হলেন - নীল হক (সাউথ অস্ট্রেলিয়া, তাসমানিয়া, ওয়েস্টার্ন অস্ট্রেলিয়া); ওয়াল্টার ম্যাকডোনাল্ড (কুইন্সল্যান্ড, তাসমানিয়া, ভিক্টোরিয়া); কার্ল কুইস্ট (নিউ সাউথ ওয়েলস, সাউথ অস্ট্রেলিয়া, ওয়েস্টার্ন অস্ট্রেলিয়া); গ্রেগ রোয়েল (নিউ সাউথ ওয়েলস, কুইন্সল্যান্ড, তাসমানিয়া) ও ওয়াল ওয়ামেসলি (নিউ সাউথ ওয়েলস, কুইন্সল্যান্ড, তাসমানিয়া)। আক্রমণধর্মী ব্যাটসম্যান হিসেবে ম্যাকডোনেলের সুনাম ছিল। তার সময়কালে তিনি টেস্ট ব্যাটিং গড়ে শীর্ষস্থানীয় ক্রিকেটার ছিলেন। সিডনি ক্রিকেট গ্রাউন্ডে আলিক ব্যানারম্যানের সাথে ১৯৯ রানের মূল্যবান জুটি গড়েন। এতে তিনি নিজস্ব সেরা ১৪৭ রান তোলেন। দলের বাদ-বাকী ৯ ব্যাটসম্যানের সংগ্রহ ছিল মাত্র ২৯। অস্ট্রেলিয়া ক্রিকেট দলের পক্ষে ছয় টেস্টে দলের অধিনায়কের দায়িত্ব পালন করেছেন তিনি। ১৮৮৬-৮৭ মৌসুমে প্রথম টেস্ট অধিনায়ক হিসেবে টসে জয়ী হয়ে ফিল্ডিংয়ের জন্য দলকে মাঠে নামান। তবে মিশ্র ফলাফলে নিজেকে জড়িয়ে রাখেন। ইংল্যান্ড দলকে মাত্র ৪৫ রানে অল-আউট করলেও দলের জয়ের জন্য কেউ চেষ্টা চালাননি। তন্মধ্যে, ১৮৮৮ সালে ইংল্যান্ড সফরেও অধিনায়কত্ব করেছেন। মাত্র ৩৫ বছর বয়সে হৃদযন্ত্রক্রীয়ায় আক্রান্ত হয়ে তার দেহাবসান ঘটে। এরপর তাকে ব্রিসবেনের টুয়ং সিমেট্রিতে সমাহিত করা হয়। McDonnell, Percy Stanislaus (1860–1896), — Australian Dictionary of Biography Profile of Percy McDonnell, — Cricinfo 1st TEST: Australia v England, Report, — Cricinfo Report – 1st Test 1886–1887, — Cricinfo Australian Captain’s Playing Record By Series In Test Matches ওয়েব্যাক মেশিনে আর্কাইভকৃত ৪ জুন ২০১১ তারিখে, — CricketArchive McDonnell Percy Stanislaus ওয়েব্যাক মেশিনে আর্কাইভকৃত ১ জুন ২০১২ তারিখে — Brisbane City Council Grave Location Search উইকিমিডিয়া কমন্সে পার্স ম্যাকডোনাল্ড সংক্রান্ত মিডিয়া রয়েছে। আলিক ব্যানারম্যান অস্ট্রেলিয়া জাতীয় ক্রিকেট দল অস্ট্রেলিয়া জাতীয় ক্রিকেট দলের অধিনায়কদের তালিকা ইএসপিএনক্রিকইনফোতে পার্সি ম্যাকডোনেল (ইংরেজি) ক্রিকেটআর্কাইভে পার্সি ম্যাকডোনেল (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
প্রদ্যোত

প্রদ্যোত (সংস্কৃত: प्रद्योत) বা পজ্জোত (পালি: पज्जोत), যিনি চণ্ডপ্রদ্যোত মহাসেন নামেও পরিচিত ছিলেন, প্রদ্যোত রাজবংশের প্রতিষ্ঠাতা রাজা হিসেবে অবন্তী শাসন করেন। প্রদ্যোত গৌতম বুদ্ধের সমসাময়িক নৃপতি ছিলেন। তিনি বৎসরাজ উদয়নকে পরাজিত করেন, কিন্তু পরে উদয়ন প্রদ্যোতের কন্যা বাসবদত্তাকে বিবাহ করেন। মগধের হর্য্যঙ্ক রাজবংশীয় রাজা অজাতশত্রু প্রদ্যোতের আক্রমণ থেকে তার রাজধানী রাজগৃহকে রক্ষা করার জন্য প্রতিরক্ষা ব্যবস্থা গড়ে তোলেন। তিনি তক্ষশিলার রাজা পুষ্করসারিনির সঙ্গেও যুদ্ধে লিপ্ত হন। ব্রাহ্মণ্য ধর্মের পৃষ্ঠপোষক প্রদ্যোত তার রাজপুরোহিত ও গৌতম বুদ্ধের শিষ্য মহাকচ্চায়নের প্রভাবে বৌদ্ধ ধর্মে আকৃষ্ট হন। মহাকচ্চায়নের উপদেশে তিনি যাগযজ্ঞ ও বলিদান ত্যাগ করে নৈতিক উৎকর্ষ সাধনে মনোনিবেশ করেন। তিনি গৌতম বুদ্ধকে অবন্তী রাজ্যে ধর্মপরচারের আমন্ত্রণ জানান। তার নির্দেশে মহাকচ্চায়ন বহু মানুষকে বৌদ্ধ ধর্মে দীক্ষিত করেন। প্রদ্যোত তার রাজ্যের কুবরঘর, পপাত পব্বত এবং মক্করকট নামক স্থানে বেশ কয়েকটি বৌদ্ধবিহার ও স্তূপ স্থাপন করেন। Raychaudhuri, H.C. (1972) Political History of Ancient India, Calcutta: University of Calcutta হালদার, মণিকুন্তলা (১৯৯৬) বৌদ্ধধর্মের ইতিহাস, প্রকাশক মহাবোধি বুক এজেন্সী, ৪এ, বঙ্কিম চ্যাটার্জী ষ্ট্রীট, কলিকাতা-৭৩, ISBN ৯৭৮-৯৩-৮০৩৩৬-৩৩-৬
ভ্যানিভার বুশ

ভ্যানিভার বুশ (ইংরেজি: Vannevar Bush; আ-ধ্ব-ব: [ˌvæˈniː.vɚ]) (১১ই মার্চ, ১৮৯০ – ৩০শে জুন, ১৯৭৪) একজন মার্কিন প্রকৌশলী ও বিজ্ঞান প্রশাসক। তিনি অ্যানালগ কম্পিউটার, পারমাণবিক বোমা ও মেমেক্স-এর জন্য বিখ্যাত। বুশ একজন প্রভাবশালী নীতিপ্রণেতা ছিলেন এবং দ্বিতীয় বিশ্বযুদ্ধ ও পরবর্তীকালে ঠান্ডা যুদ্ধ চলাকালে মার্কিন সামরিক-শিল্প কমপ্লেক্স ও বিজ্ঞানে সামরিক অনুদানের পক্ষাবলম্বী বুদ্ধিজীবী। তিনি জাতীয় নিরাপত্তা এবং অর্থনৈতিক মঙ্গলের জন্য বৈজ্ঞানিক গবেষণার গুরুত্বের উপর জোর দিয়েছিলেন এবং জাতীয় বিজ্ঞান ফাউন্ডেশন তৈরির আন্দোলনে গুরুত্বপূর্ন ভূমিকা পালন করেছিলেন। ভ্যানিভার বুশ ১১ মার্চ ১৮৯০-এ ম্যাসাচুসেটসের এভারেটে জন্মগ্রহণ করেছিলেন, স্থানীয় ইউনিভার্সালিস্ট যাজক পেরি বুশ এবং তার স্ত্রী এমা লিনউডের তৃতীয় সন্তান এবং একমাত্র পুত্র। তাদের পরিবার ১৮৯২ সালে চেলসি, ম্যাসাচুসেটসে চলে আসে এবং বুশ ১৯০৯ সালে চেলসি হাই স্কুল থেকে স্নাতক হন। "Vannevar Bush | American engineer | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১২।  Meyer, Michal (২০১৮)। "The Rise and Fall of Vannevar Bush"। Distillations। Science History Institute। 4 (2): 6–7। সংগ্রহের তারিখ আগস্ট ২০, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Zachary 1997, পৃ. 12–13। Zachary 1997, পৃ. 22।
উত্তুরে সাদা গণ্ডার

উত্তুরে সাদা গণ্ডার (ইংরেজি: northern white rhinoceros, বা northern square-lipped rhinoceros) (বৈজ্ঞানিক নাম: Ceratotherium simum cottoni) হচ্ছে আফ্রিকা মহাদেশের গণ্ডার পরিবারের অন্তর্ভুক্ত সাদা গণ্ডার প্রজাতির একটি উপপ্রজাতি। এই উপপ্রজাতিটি বর্তমানে বিলুপ্তির শেষ প্রান্তে রয়েছে। এটি অতীতে পূর্ব ও মধ্য আফ্রিকার সাহারা অঞ্চলে পাওয়া যেত। বর্তমানে এটি মহাবিপন্ন এবং বুনো অবস্থায় বিলুপ্ত হয়ে গেছে। এরা আফ্রিকার সাভানা অঞ্চলের ঘাসযুক্ত এলাকায় বিচরণ করে। জন্মদানের ক্ষমতাসম্পন্ন আর মাত্র ৪টি গণ্ডার বন্দি-আধাবন্দি অবস্থায় কঙ্গোর ওল পেজেতা সংরক্ষণাগারে রয়েছে। ২০ ডিসেম্বর, ২০০৯ সালে চেক প্রজাতন্ত্র থেকে দুটি গণ্ডার কেনিয়ায় স্থানান্তর করা হয়। সেখানে ২০১০ সাল থেকে নবজাতক জন্মানোর চেষ্টায় ব্যর্থ হয়ে ২০১৪ সালের জানুয়ারিতে উত্তুরে সাদা গণ্ডারের সাথে দক্ষিণী সাদা গণ্ডারের সংকরায়ন ঘটানোর সিদ্ধান্ত নেয়া হয়েছে যাতে করে ভবিষ্যতে উত্তুরে সাদা গণ্ডার উপপ্রজাতিটির জিনগত বৈশিষ্ট্য টিকিয়ে রাখা যায়। "A northern white rhino has died. There are now five left in the entire world."। The Washington Post। ১৫ ডিসেম্বর ২০১৪।  Emslie, R. (২০১১)। "Ceratotherium simum ssp. cottoni"। বিপদগ্রস্ত প্রজাতির আইইউসিএন লাল তালিকা। সংস্করণ 2011.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৮ জানুয়ারি ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Královédvorská zoo spouští unikátní projekt na záchranu vzácných nosorožců – ওয়েব্যাক মেশিনে আর্কাইভকৃত ৪ মার্চ ২০১৬ তারিখে. Novinky.cz. Retrieved 16 April 2015. http://www.zoodvurkralove.cz/cs/novinky/4224-odstavec-vzacna-samice-nabire-jeden-z-poslednich-peti-severnich-bilych-nosorozcu-uhynula/#closed ওয়েব্যাক মেশিনে আর্কাইভকৃত ৭ মার্চ ২০১৬ তারিখে Nabiré died in July 2015 Ol Pejeta Conservancy A detailed IUCN Red List entry An older list of northern white rhinos in captivity (In Czech) উইকিপ্রজাতিতে-এ বিষয় সম্পর্কিত তথ্য রয়েছে: Ceratotherium simum cottoni উইকিমিডিয়া কমন্সে উত্তুরে সাদা গণ্ডার সংক্রান্ত মিডিয়া রয়েছে।
দক্ষিণী সাদা গণ্ডার

দক্ষিণী সাদা গণ্ডার (ইংরেজি: Southern white rhinoceros বা southern square-lipped rhinoceros) (বৈজ্ঞানিক নাম: Ceratotherium simum simum) হচ্ছে সাদা গণ্ডারের দুটি উপপ্রজাতির একটি। এই উপপ্রজাতিটি গণ্ডারদের ভেতর সবচেয়ে সাধারণ এবং পৃথিবীতে সবচেয়ে বেশি সংখ্যায় টিকে আছে। দক্ষিণী সাদা গণ্ডারের প্রশস্ত মুখ খাদ্য গ্রহণের উপযোগী এবং এই প্রজাতিটি সবচেয়ে সামাজিক। টেমপ্লেট:IUCN2014.3 উইকিপ্রজাতিতে-এ বিষয় সম্পর্কিত তথ্য রয়েছে: Ceratotherium simum simum উইকিমিডিয়া কমন্সে দক্ষিণী সাদা গণ্ডার সংক্রান্ত মিডিয়া রয়েছে।
হাওয়ার্ড আইকেন

হাওয়ার্ড হ্যাথাওয়ে আইকেন (ইংরেজি ভাষায়: Howard Hathaway Aiken) (৮ই মার্চ, ১৯০০, হোবোকেন, নিউ জার্সি–১৪ই মার্চ, ১৯৭৩, সেন্ট লুইস, মিসৌরি) ছিলেন কম্পিউটিং-এর অগ্রদূত। তিনি আইবিএম-এর হার্ভার্ড মার্ক ১ কম্পিউটারের মূল প্রকৌশলী ছিলেন। আইকেন ইউনিভার্সিটি অব উইসকনসিন, ম্যাডিসনে পড়াশোনা করেন ও পরে ১৯৩৯ সালে হার্ভার্ড বিশ্ববিদ্যালয় থেকে পদার্থবিজ্ঞানে ডক্টরেট ডিগ্রী লাভ করেন। এ সময় তিনি অন্তরক সমীকরণের সাথে পরিচিত হন, যা তিনি কেবল গাণিতিক বিশ্লেষণের সাহায্যেই সমাধান করতে পারতেন। তিনি কল্পনা করেন যে একটি ইলেকট্রো-মেকানিকাল যন্ত্র তার হয়ে এই পরিশ্রমের কাজগুলি করে দেবে। তিনি এর নাম দেন অটোম্যাটিক সিকোয়েন্স কন্ট্রোল্‌ড ক্যালকুলেটর, যার পরবর্তীকালে নাম হয় হার্ভার্ড মার্ক ১। গ্রেস হপারের সহায়তা ও আইবিএম-এর অনুদানে এই মেশিনটি নির্মাণ সমাপ্ত হয় ১৯৪৪ সালে। ১৯৪৭ সালে আইকেন হার্ভার্ড মার্ক ২ কম্পিউটার নির্মাণ করেন। পরবর্তীকালে তিনি আরও নির্মাণ করেন হার্ভার্ড মার্ক ৩ ও হার্ভার্ড মার্ক ৪ কম্পিউটারগুলি। মার্ক ৩-এ কিছু ইলেকট্রনিক যন্ত্রাংশ ব্যবহৃত হয়, আর মার্ক ৪ ছিল পুরোপুরি ইলেকট্রনিক। ১৯৭০ সালে আইকেন বৃহৎ-আকারের ডিজিটাল কম্পিউটার নির্মাণে ও কম্পিউটার শিক্ষায় অবদানের জন্য ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স-র এডিসন পদক লাভ করেন। "The original concept was certainly Aiken's. There is no doubt about that," stated Robert V. D. Campbell Oral history interview ওয়েব্যাক মেশিনে আর্কাইভকৃত ১২ আগস্ট ২০০২ তারিখে, Charles Babbage Institute, University of Minnesota. "The History of Computing Project – Howard Hathaway Aiken"। ৩০ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৮ মে ২০১৪।  History of Computers and Computing – Biography of Howard Aiken Father of the computer age